CELEX: 22012D0173
Language: fi
Date: 2012-09-28 00:00:00
Title: ETA:n sekakomitean päätös N:o 173/2012, annettu 28 päivänä syyskuuta 2012 , ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) muuttamisesta

13.12.2012   
            
            
               FI
            
            
               Euroopan unionin virallinen lehti
            
            
               L 341/25
            
         ETA:n SEKAKOMITEAN PÄÄTÖS
   N:o 173/2012,
   annettu 28 päivänä syyskuuta 2012,
   ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Euroopan parlamentin ja neuvoston asetus (EU) N:o 531/2012, annettu 13 päivänä kesäkuuta 2012, verkkovierailuista yleisissä matkaviestinverkoissa unionin alueella (1) olisi otettava osaksi sopimusta.
            
         
               (2)
            
            
               Asetuksella (EU) N:o 531/2012 kumotaan Euroopan parlamentin ja neuvoston asetus (EY) N:o 717/2007 (2), joka on otettu osaksi sopimusta ja joka näin ollen olisi poistettava sopimuksesta,
            
         
               (3)
            
            
               ETA-sopimuksen liite XI olisi sen vuoksi muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan ETA-sopimuksen liitteen XI 5cu kohdan teksti (Euroopan parlamentin ja neuvoston asetus (EY) N:o 717/2007) seuraavasti:
   ”32012 R 0531: Euroopan parlamentin ja neuvoston asetus (EU) N:o 531/2012, annettu 13 päivänä kesäkuuta 2012, verkkovierailuista yleisissä matkaviestinverkoissa unionin alueella (EUVL L 172, 30.6.2012, s. 10).
   Tätä sopimusta sovellettaessa asetuksen säännöksiä koskevat seuraavat mukautukset:
   
               a)
            
            
               Lisätään 1 artiklan 6 kohtaan kohta seuraavasti:
               ”Ellei Euroopan keskuspankki ole julkaissut euron ja Islannin kruunun välistä vaihtokurssia päivänä, jona ETA:n sekakomitean 28. syyskuuta 2012 tehty päätös N:o 173/2012, jolla tämä asetus otetaan osaksi ETA-sopimusta, tulee voimaan, sovelletaan Islannin keskuspankin kyseisenä päivänä julkaisemaa vaihtokurssia.
               Jäljempänä 7 artiklan 2 kohdassa, 9 artiklan 1 kohdassa ja 12 artiklan 1 kohdassa säädettyjen rajojen ja enimmäishintojen tarkistetut arvot määritetään soveltamalla Islannin kruunun osalta Euroopan keskuspankin julkaiseman vaihtokurssin puuttuessa viitekurssia, jonka Islannin keskuspankki on julkaissut kaksi kuukautta ennen päivää, josta alkaen tarkistettuja arvoja sovelletaan.”
            
         
               b)
            
            
               Lisätään 1 artiklan 7 kohtaan kohta seuraavasti:
               ”Ellei Euroopan keskuspankki ole julkaissut euron ja Islannin kruunun välistä vaihtokurssia päivänä, jona ETA:n sekakomitean 28. syyskuuta 2012 tehty päätös N:o 173/2012, jolla tämä asetus otetaan osaksi ETA-sopimusta, tulee voimaan, sovelletaan Islannin keskuspankin kyseisenä päivänä julkaisemaa vaihtokurssia.
               Jäljempänä 8 artiklan 2 kohdassa, 10 artiklan 2 kohdassa ja 13 artiklan 2 kohdassa säädettyjen rajojen ja enimmäishintojen tarkistetut arvot määritetään soveltamalla Islannin kruunun osalta Euroopan keskuspankin julkaiseman vaihtokurssin puuttuessa Islannin keskuspankin kaksi, kolme ja neljä kuukautta ennen päivää, josta alkaen tarkistettuja arvoja sovelletaan, julkaisemien viitekurssien keskiarvoa.” ”
            
         2 artikla
   Asetuksen (EU) N:o 531/2012 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 1 päivänä marraskuuta 2012 tai sitä päivää seuraavana päivänä, jona viimeinen ETA-sopimuksen 103 artiklan 1 kohdan (3) mukainen ilmoitus on tehty ETA:n sekakomitealle, sen mukaan, kumpi ajankohta on myöhäisempi.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 28 päivänä syyskuuta 2012.
      
         
            ETA:n sekakomitean puolesta
         
         
            Puheenjohtaja
         
         Atle LEIKVOLL
      
   
   
      (1)  EUVL L 172, 30.6.2012, s. 10.
   
      (2)  EUVL L 171, 29.6.2007, s. 32.
   
      (3)  Valtiosäännön asettamat vaatimukset on ilmoitettu.